Даррен Бент

Даррен Эшли Бент (; 1984 оны хоёрдугаар сарын 6, Лондон) — Английн хөлбөмбөгчин, «Дерби Каунти» багийн довтлогч.

Замнал
Тэрээр Өмнөд Лондоны Тутинг хотод Ямайк гэр бүлд мэндэлсэн бөгөөд эцэг Марвин өсвөрийн «Уимблдон» болон «Брентфордын» тоглогч байсан тул хөнгөн атлетикч хүүгээ Кембрижийн Кембрижшир хотын «Годманчестер Роверсийн» академид элсүүлсэн түүхтэй. Суралцахын хажуугаар «Арсеналын» тасалбар түгээгчээр ажиллаж байв.

Удалгүй «Ипсвич Тауны» академид тэндээсээ 2001 онд мэргэжлийн гараагаа хийсэн. 122 тоглолтонд 47 гоолдсон Бентийг «Чарльтон Атлетик»  2.5 сая фунтээр 2005 оны зургаадугаар сард элсүүлэв. Чарльтон мэргэн буучаа «Тоттенхэм Хотспурт» 2007 оны зургаадугаар сарын 29-нд 16.5 сая фунтээр зарав.

2009 оны наймдугаар сарын 5-нд «Сандерлендэд» 16.5 сая фунтээр элссэн. Премьер лигийн анхны гараагаа 2002 оны дөрөвдүгээр сарын 24-нд «Мидлсборотой» тоглоход хийсэн бол Болтон Уондерерстой тоглоход (1:0) гоолдсон байдаг.

Бент 2011 оны нэгдүгээр сарын 17-нд «Астон Вилла» багт 18 сая фунтийн түүхэн наймаагаар очсон юм. 24 саяыг ч амлаж чадах байсан Виллагийн бүрэлдэхүүнд дөрвөн жилийн турш тоглохоор болсон Бент «Манчестер Сити» багийн эсрэг лигийн тоглолтонд анхны гараагаа хийсэн байна. Виллагийн бүрэлдэхүүн дэх хоёр дахь гоолоо Бент Манчестер Юнайтед багийн хаалганд оруулсан ч баг нь 3-1 харьцаагаар ялагдал хүлээж байв. Харин 2011 оны дөрөвдүгээр сарын 11-нд тэрээр анхны "дубль"-ээ «Эвертон» багийн эсрэг оруулжээ.

2013 оны наймдугаар сарын 16-нд «Фулхэмд» зээллэгээр очсон.

Амжилт
Тоттенхэм Хотспур
Английн лигийн цомын эзэн: 2007–08
Хувийн
Чарльтон Атлетикийн шилдэг тоглогч: 2005–06
Сандерлендийн шилдэг тоглогч: 2009–10
 Лавлах холбоос 

 Гадны холбоос 
 Профайл - Soccerbase 

Ангилал:Английн хөлбөмбөгчин
Ангилал:Английн шигшээ багийн хөлбөмбөгчин
Ангилал:Хөлбөмбөгийн довтлогч
Ангилал:Ипсвич Таун багийн тоглогч
Ангилал:Чарльтон Атлетик багийн тоглогч
Ангилал:Тоттенхэм Хотспур багийн тоглогч
Ангилал:Сандерленд багийн тоглогч
Ангилал:Астон Вилла багийн тоглогч
Ангилал:Фулхэм багийн тоглогч
Ангилал:Брайтон энд Хоув Альбион багийн тоглогч
Ангилал:Дерби Каунти багийн тоглогч
Ангилал:Англичууд
Ангилал:1984 онд төрсөн